Apstiprinu Saskaņots

Daugavpils novada pašvaldības Daugavpils novada domes sporta

aģentūras TAKA direktors nodaļas vadītājs

R. Gradkovskis E.Miglāns

2016.gada 11.janvārī

Daugavpils novada 2016. gada Tūrisma triatlona sacensību

NOLIKUMS

Nolikumā ietvertie noteikumi ir saistoši visiem sacensību dalībniekiem. Sekojošie sacensību noteikumi un pamatnostādnes ir paredzētas, lai palīdzētu veiksmīgi organizēt liela mēroga pasākumu, nodrošinātu veiksmīgu sacensību norisi un dalībnieku drošību. Organizatoriem ir tiesības veikt izmaiņas un papildinājumus sacensību nolikumā bez iepriekšēja brīdinājuma.

**1.Mērķi un uzdevumi .**

Popularizēt aktīvo dzīvesveidu. Piesaistīt uzmanību aktīvās atpūtas un tūrisma iespējām Daugavpils novadā. Noskaidrot spēcīgākos sportistus un komandas.

**2.Vieta un laiks.**

Sacensības notiks 2016.gada 29.maijā, Daugavpils novada , Naujenes pagasta, Slutišķu un Dileviču ciemu rajonā.

Velosipēdi līdz plkst. 10.00 tiek novietoti Dileviču ciemā Kempingā Ozianna un Dalībnieki tiek nogādāti uz Slutišķiem (vēlams ar savu transportu, bet, kurus jānodrošina ar transportu, pieteikumā jāpaziņo). 10.15.Izbraukšana uz Slutišķiem.

Sacensību sākums plkst. 11.00 Slutišķu ciemā (starts pie „Latgales sētas” Augšdaugavas festivāla koncerta rīkošanas vietā).

**3.Dalībnieki.**

Sacensību dalībnieki netiek dalīti vecuma grupās, un var piedalīties ik viens, kas prot skriet, braukt ar velosipēdu, airēt ar kanoe laivu (smailīti), bez vecuma ierobežojuma, uzņemoties pilnu atbildību par savu veselības stāvokli distances veikšanai.

Sacensībās piedalās komandas un atsevišķi dalībnieki. Atsevišķi tiek vērtēti un apbalvoti vīrieši sievietes un komandas.

Komandās ir vismaz divi cilvēki, no kuriem vismaz viens ir sieviešu pārstāvis, un komandas laiks tiek vērtēts pēc pēdējā finišējušā dalībnieka.

**4.Sacensību programma un trase.**

Sacensības notiek trīs nepārtrauktos posmos.

*Pirmais posms*. Plkst. 11.00 starts ar kanoe laivām lejpus pa Daugavu no „Latgales sētas” Slutišķos līdz kempingam „Ozianna”. Posma garums ~9km.

*Otrais posms*. Kempingā „Ozianna” notiek pārsēšanās uz velosipēdiem. Maršruts no kempinga „Ozianna” pa iezīmētu zemes ceļu gar Daugavu un mežu līdz muzeja ēkai Slutišķu ciemā. Posma garums ~10 km.

*Trešais posms*. Skriešana no muzeja ēkas līdz (uz) Markovas pilskalnam, un tad līdz finišam „Latgales sētā”. Posma garums ~1.3km.

Visos posmos triatlona maršruta dalībniekiem tiks piedāvātas interaktīvas, atraktīvas aktivitātes saistītas ar tūrisma nozari Daugavpils novadā. Veiksmīgi izpildot uzdevumus, dalībnieki saņems papildus punktus.

**5.Sacensību organizatori.**

Daugavpils novada pašvaldības aģentūra TAKA.

**6.Dalības maksa.**

5 EUR no cilvēka (jāpiesaka min 2 dalībnieki\*) līdz 25.05.2016.

7 EUR no cilvēka (jāpiesaka min 2 dalībnieki\*) līdz 28.05.2016.

10 EUR no cilvēka (jāpiesaka min 2 dalībnieki\*) sacensību dienā. Jāņem vērā, ka laivu skaits ir ierobežots.

\*- vismaz divi dalībnieki tā iemesla pēc, ka laivas ir tikai divvietīgas vai trīsvietīgas.

Dalības maksā tiek iekļautas laivu un glābšanas vestu noma, apkalpojošais personāls, balvas, dzirdināšana un uzkodas finišā.

Dalības maksa organizācijām, kas piedalās ar savu logo, un ir pasākuma atbalstītājos ar tiesībām sevi (savus pakalpojumus vai produkciju) prezentēt (uzstādīt pasākuma norises vietā banneru, telti utt), dalības maksa 200 EUR.

Dalības maksa netiek atgriezta, ja dalībniece atsaka savu dalību. Tāpat dalības maksa netiek atgriezta Force Majeure gadījumos.

**7.Pieteikšanās un sacensību numuri.**

Pieteikšanās jāveic uz e-pastu: taka@dnd.lv, norādot savu un savas komandas biedru vārdu, uzvādu, personas kodu. Dalībniekam tiks nosūtīts rēķins.

Sacensību numuri tiks izsūtīti dalībniekam uz e-pasta adresi pēc samaksas. Numuri ir piestiprināmi priekšā, labi saredzamā vietā.

Pieteikšanos un samaksu var veikt TAKAs birojā Rīgas ielā 2, Daugavpilī.

DALĪBAS MAKSU NOSAKA PĒC TĀ DATUMA, KAD TIEK SAMAKSĀTS, NEVIS PĒC PIETEIKUMA DATUMA.

**8.Pamatnoteikumi.**

Katrs sacensību dalībnieks vai viņa pārstāvis pirms starta, reģistratūrā ar savu parakstu apliecina, ka uzņemas pilnu atbildību par savas veselības atbilstību distances veikšanai. Dalībniekiem, kas jaunāki par 18 gadiem, jābūt līdzi atbildīgai personai, kas paraksta dalībnieka pieteikuma anketu.

Sacensību organizatori nenes atbildību, par dalībnieka iespējamajām traumām sacensību laikā.

Laivās obligāti jābūt uzģērbtām un aizpogātām glābšanas vestēm. Vestes drīkst atpogāt tikai pēc izkāpšanas krastā. Laiva galapunktā obligāti jāuzvelk krastā.

Visiem sacensību dalībniekiem jābūt nodrošinātiem ar velosipēdiem un velo ķiverēm. Braukšanas laikā tām jābūt aizpogātām. Ķiveri drīkst noņemt tikai noliekot velosipēdu maiņas zonā.

**9. Sodi.**

Par pamatnoteikumu pārkāpumu, par novirzīšanos no trases par starta, finiša un starpposmu tiesnešu norādījumu pārkāpumu var tikt piemērots sods 15 sekundes par katru pārkāpumu, aizturot dalībnieku starpposmā vai piesummējot pie finiša laika.

**10.Sacensību atcelšana vai pārcelšana.**

p/a TAKA var neprognozējamu apstākļu pēc (piem. ļoti lielas lietusgāzes) sacensības atcelt vai pārcelt, par to paziņojot mājas lapās [www.visku-estrade-stadions.lv](http://www.visku-estrade-stadions.lv), [www.visitdaugavpils.lv](http://www.visitdaugavpils.lv). Informācija ir iegūstama sūtot jautājumus uz e-pastu taka@dnd.lv vai zvanot pa tālruņiem 65476748, 294361360.

**11.Drošība.**

Sacensību organizatori nodrošina glābēju klātbūtni Daugavā un feldšera klātbūtni krastā pie starta/finiša. Glābēju un feldšera klātbūtne nenoņem atbildību katram dalībniekam pašam rūpēties par savu drošību un veselību.

**12. TAKA rekvizīti.**

Daugavpils novada pašvaldības aģentūra „TAKA”

Reģistrācijas numurs: 90009982692, Rīgas iela 2, Daugavpils

Banka:Valsts kase ,Kods: TRELLV22

Konts: LV14TREL9813765001000

**Dažādi.**

Sacensību laikā uzņemtās fotogrāfijas sacensību organizatori drīkst izmantot reklāmas utml. uzskates materiālos bez saskaņošanas ar tajās redzamajiem cilvēkiem.

Autotransports jānovieto uz stāvlaukuma, sekojot norādījuma zīmēm.